วันจันทร์ที่ 25 มกราคม 2564
ชูบทบาทสหกรณ์พัฒนาคุณภาพชีวิตสมาชิกให้มั่นคงอย่างยั่งยืน
‘รมช.มนัญญา’ ชื่นชมการดำเนินงานสหกรณ์เครดิตยูเนี่ยนพัฒนาชุมชนบ้านพุตะแบก จำกัด จ.ประจวบฯ ชูบทบาทสหกรณ์พัฒนาคุณภาพชีวิตสมาชิกให้มั่นคงอย่างยั่งยืน
นางสาวมนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์พร้อมด้วยนายพิเชษฐ์วิริยะพาหะอธิบดีกรมวิชาการเกษตรนายโอภาสทองยงค์อธิบดีกรมตรวจบัญชีสหกรณ์และนายวิศิษฐ์ศรีสุวรรณ์รองอธิบดีกรมส่งเสริมสหกรณ์ลงพื้นที่ตรวจเยี่ยมการดำเนินงานของสหกรณ์เครดิตยูเนี่ยนพัฒนาชุมชนบ้านพุตะแบกจำกัดต.เขาล้านอ.ทับสะแกจ.ประจวบคีรีขันธ์โดยพบปะเกษตรกรสมาชิกสหกรณ์รับฟังปัญหาและความต้องการด้านต่างๆรวมทั้งพบปะเกษตรกรรุ่นใหม่ที่เข้าร่วมโครงการนำลูกหลานเกษตรกลับบ้านสานต่ออาชีพการเกษตรของจ.ประจวบคีรีขันธ์พร้อมเยี่ยมชมผลผลิตและผลิตภัณฑ์ของสมาชิกสหกรณ์และมอบปัจจัยการผลิตแก่ผู้แทนสมาชิกสหกรณ์และกล่าวมอบนโยบายการดำเนินงานต่างๆของกระทรวงเกษตรและสหกรณ์
รมช.เกษตรฯกล่าวว่ากระทรวงเกษตรและสหกรณ์ให้ความสำคัญกับการส่งเสริมการทำอาชีพการเกษตรจึงได้ดำเนินนโยบายส่งเสริมการผลิตสินค้าเกษตรที่มีคุณภาพอย่างครบวงจรตั้งแต่ต้นน้ำกลางน้ำและปลายน้ำให้มีการส่งเสริมการผลิตสินค้าเกษตรในรูปแบบการทำเกษตรที่ดีและเหมาะสม(GAP)เพื่อให้สินค้าเกษตรมีความปลอดภัยต่อผู้บริโภคตลอดจนยกระดับความเข้มแข็งของสหกรณ์ในด้านการมีส่วนร่วมของสมาชิกเพื่อให้มีประสิทธิภาพในการดำเนินธุรกิจจัดหาตลาดเชื่อมโยงเครือข่ายการตลาดเพื่อกระจายผลผลิตที่มีคุณภาพนอกจากนี้ยังได้ริเริ่มโครงการนำลูกหลานเกษตรกรกลับบ้านสานต่ออาชีพการเกษตรเพื่อให้ลูกหลานเกษตรกรได้กลับมาอยู่กับครอบครัวใช้ความรู้ประสบการณ์จากภาคอุตสาหกรรมและบริการรวมทั้งเทคโนโลยีต่างๆมาพัฒนาการเกษตรโดยจ.ประจวบคีรีขันธ์มีผู้สมัครเข้าร่วมโครงการฯจำนวน55รายมีสถาบันเกษตรกรเข้าร่วมโครงการ1แห่งอีกทั้งสหกรณ์ประเภทเครดิตยูเนี่ยนนับเป็นองค์กรในระดับชุมชนที่ทำให้เกษตรกรสามารถเข้าถึงแหล่งเงินทุนและสวัสดิการทำให้ความเป็นอยู่ของสมาชิกสหกรณ์ดีขึ้นอย่างมั่นคงอีกด้วย
“กระทรวงเกษตรฯโดยกรมส่งเสริมสหกรณ์พร้อมให้การสนับสนุนและพัฒนาสหกรณ์ในทุกด้านเพื่อให้สหกรณ์ทำหน้าที่ในการดูแลชีวิตความเป็นอยู่ของประชาชนให้ดีขึ้นอย่างมั่นคงและยั่งยืนและชื่นชมบทบาทของสหกรณ์ที่มีส่วนช่วยในการพัฒนาเศรษฐกิจและสังคมสร้างการมีส่วนร่วมและความสามัคคีให้กับชาวบ้านในพื้นที่และขอให้กำลังใจแก่เกษตรกรในการร่วมกันพัฒนาอาชีพและร่วมมือกันทำงานในรูปแบบสหกรณ์มุ่งเน้นงานด้านการส่งเสริมและพัฒนาศักยภาพเพื่อยกระดับสหกรณ์ให้มีมาตรฐานและมีประสิทธิภาพต่อไป”รมช.เกษตรฯกล่าว
สำหรับสหกรณ์เครดิตยูเนี่ยนพัฒนาชุมชนบ้านพุตะแบกจำกัดจดทะเบียนเมื่อวันที่21สิงหาคม2527ปัจจุบันสหกรณ์ฯได้ดำเนินงานมาเป็นระยะเวลา36ปีมีสมาชิก8,878คนส่วนใหญ่ประกอบอาชีพเกษตรกรทำสวนทำนารับจ้างและค้าขายสหกรณ์ฯดำเนินธุรกิจ2ด้านได้แก่ธุรกิจสินเชื่อและธุรกิจเงินฝากมีทุนดำเนินงานมากกว่า679ล้านบาทสหกรณ์ฯได้รับการพัฒนาศักยภาพการดำเนินธุรกิจสหกรณ์ดำเนินการส่งเสริมการออมของสมาชิกส่งเสริมและสร้างทักษะในการประกอบอาชีพเพื่อสร้างรายได้ให้กับสมาชิกและสหกรณ์ฯตลอดจนยังได้รับโล่พระราชทานรางวัลสหกรณ์ดีเด่นแห่งชาติประเภทสหกรณ์เครดิตยูเนี่ยนประจำปี2550ด้วย
นอกจากนี้รมช.เกษตรฯได้รับมอบหนังสือจากตัวแทนสหกรณ์เครดิตยูเนี่ยนบ้านแสงอรุณจำกัดเพื่อขอให้ทบทวนกฎกระทรวงเกษตรและสหกรณ์ที่ให้สหกรณ์เครดิตยูเนี่ยนถือใช้ซึ่งในรายละเอียดของกฎกระทรวงมีบางประเด็นที่อาจส่งผลกระทบต่อสมาชิกสหกรณ์โดยเฉพาะร่างกฎกระทรวงการให้กู้และการให้สินเชื่อทั้งนี้รมช.เกษตรฯยินดีเปิดโอกาสให้ตัวแทนสหกรณ์ทุกจังหวัดได้เข้ามาพูดคุยหารือแนวทางแก้ไขร่างพรบ.ดังกล่าวเพื่อไม่ให้กระทบกับผู้ใช้จริงพร้อมรับฟังเรื่องร้องเรียนของสมาชิกสหกรณ์ทุกแห่งเพื่อแก้ปัญหาดังกล่าวอย่างไรก็ตามร่างกฎกระทรวงดังกล่าวมีผลบังคับใช้อีก5ปีซึ่งจะนำเรื่องนี้ไปหารือกับหน่วยงานที่เกี่ยวข้องต่อไป